CONVOCATORIA DE PROVISIÓN DE POSTOS DE TRABALLO
ADMINISTRACIÓN LOCAL — Provincial — Deputación Provincial (Persoal, oposicións, 03/03/2015)

A deputada delegada en materia de Persoal, en virtude das competencias delegadas da Presidencia, dita a seguinte De conformidade co establecido no artigo 29.2.3 do Decreto lexislativo 1/2008, de 13 de marzo, polo que se aproba o Texto refundido da Lei da función pública de Galicia, e no artigo 16 do Decreto 93/91, de 20 de marzo, polo que se aproba o Regulamento de provisión de postos de traballo, promoción profesional e promoción interna, así como o disposto no V Acordo regulador para persoal funcionario, considerando as competencias delegadas por Resolución presidencial do 29 de maio de 2015, en relación coas previstas nos artigos 34. g, 101 e 102 da Lei 7/85, do 2 de abril, reguladora das bases de réxime local, RESOLVO aprobar a convocatoria de provisión dos postos de traballo que se relacionan no anexo I desta Resolución, que se desenvolverá conforme ás seguintes: Primeira.—Esta convocatoria ten por obxecto cubrir os postos de traballo detallados no anexo I polo sistema de libre designación. Segunda.—Poderán concorrer os funcionarios de carreira da Deputación de Pontevedra que reúnan as condicións que para cada un dos postos convocados se sinalan no anexo I. Terceira.—As solicitudes para participar nesta convocatoria presentaranse no Rexistro xeral da Deputación de Pontevedra ou nas oficinas previstas no artigo 38.4. da Lei 30/92, de 26 de novembro de réxime xurídico das administracións públicas e procedemento administrativo común (LRXAP/PAC), no prazo de 15 días hábiles a partir do seguinte ó da publicación do anuncio da convocatoria no Boletín Oficial da Provincia de Pontevedra (BOPPO), segundo o modelo que se inclúe no anexo II. Cuarta.—Os aspirantes deberán achegar coa súa solicitude un currículo xustificando documentalmente os méritos que alegan. Quinta.—A resolución desta convocatoria farase pública no BOPPO e poderá declararse deserta en caso de considerarse oportuno. Sexta.—O prazo de toma de posesión será de tres días hábiles se o destino anterior radica na mesma localidade que a do novo destino e dun mes se radica nunha localidade distinta ou comporta o reingreso ó servizo activo do funcionario. Este prazo comezará a contar a partir do día seguinte ó do cesamento, que deberá producirse dentro dos cinco días hábiles seguintes ó da publicación da resolución no BOPPO. Se a resolución comporta o reingreso ó servizo activo do funcionario o prazo de toma de posesión comezará a contar desde o día seguinte ó da publicación da resolución. Sétima.—Contra esta resolución, que pon fin á vía administrativa, os interesados poderán interpoñer potestativamente un recurso de reposición perante a deputada delegada, no prazo dun mes, a contar desde o día seguinte ó da súa publicación, de conformidade co establecido na LRXAP/PAC, na redacción dada pola Lei 4/99, de 13 de xaneiro, ou poderán interpoñer directamente un recurso contencioso-administrativo no prazo de dous meses, contados a partir da mesma data, segundo o establecido na Lei 29/98, de 13 de xullo, reguladora da xurisdición contencioso-administrativa (LRXCA). O que lle comunico para o seu coñecemento e demais efectos. Pontevedra, 17 de febreiro de 2015.—O secretario, ilexible.